Аԥсшьаҩцәа ныҟәызго автобусқәа Москвантәи Аԥсныҟа идәықәҵахоит
14:22 19.04.2022 (ирҿыцуп: 14:43 19.04.2022)
© Sputnik / Томас ТхайцукНовый автобус
© Sputnik / Томас Тхайцук
Автобусла атур мчыбжьыктәи аԥсшьара ахәԥса 20 000 мааҭ рыла иалагоит.
АҞӘА, мшаԥы 19 - Sputnik. Атуроператор "Интурист" иӡырнагеит Москвантәи Амшын еиқәа иаԥну акурортқәа рахь иныҟәало автобус ҳәа аанацҳауеит Урыстәыла атуроператорцәа р-Ассоциациа (АТОР).
Атур ахәԥсахь иаҵанакуеит атуристтә автобус ала Москвантә иалырхыз акурорт ахь анеиреи ахынҳәреи, агәыԥтә трансфер, иалырхыз аотель аҿы апрограмма инақәыршәаны анхара.
Москвантәи автобусқәа мчыбжьык ахь ҩынтә иқәҵуеит - ахашеи асабшеи, акурортқәа рҟынтә ихынҳәуеит - ахәашеи ашәахьеи.
Амҩа ахырхарҭа иахьырԥшны амҩатә аамҭа 20-26 сааҭ ыҟоуп.
Иахьазы х-автобустә амҩатә хырхарҭала атурқәа еиҿкаауп:
Москва – "Сириус" ("Имеретиатәи апарк"),
Москва – Анапа, Геленџьик (авокзалқәа),
Москва – Феодосиа, Симферополь (авокзалқәа).
Атурист имазароуп "Интурист" аваучер, автобус ақәтәаразы аталон, ихаҭара шьақәзыргыло ашәҟәқәа, атур апрограмма.